stanford-oval/wikipedia huggingface dataset:
Mars-500
Kokeen eri vaiheet

Ensimmäinen, viisitoista päivää kestävä koe suoritettiin 15.–29. marraskuuta 2007. Tämän vaiheen tarkoituksena oli testata teknisiä välineitä, tiloja ja toimintatapoja.
Toinen, 105 päivää kestävä koe alkoi 31. maaliskuuta 2009, kun kuusi vapaaehtoista ryhtyi työskentelemään kokeen eristetyssä asuinkompleksissa. Vaihe saatiin päätökseen 14. heinäkuuta 2009.
Kokeen kolmas ja pisin vaihe, jonka tarkoitus oli simuloida täydellistä 520 päivää kestävää Mars-lentoa, alkoi 3. kesäkuuta 2010 kello 13:49 paikallista aikaa Moskovassa. Se oli ensimmäinen täysimittainen Mars-lennon simulaatio. Kokeeseen osallistui kuusi miestä: italialais-kolumbialainen Diego Urbina, ranskalainen Romain Charles, venäläiset Sukhrob Kamolov, Alexey Sitev, Alexandr Smoleevskiy ja Mikhail Sinelnikov, sekä kiinalainen Wang Yue. Koe päättyi 4. marraskuuta 2011.
Koetilat

Eristystilat koostuivat viidestä erilaisesta hermeettisesti suljetusta moduulista. Kolme moduulia simuloi avaruusalusta, yksi Marsin laskeutumisalusta ja yksi Marsin pinnan olosuhteita. Moduulien kokonaistilavuus on  550 m³.
Tilat sisälsivät kaikki koejärjestelyssä vaaditut laitteistot. Näitä ovat viestintä ja valvonta, ilmastointi ja ilmansyöttö, veden syöttö, sähkötyöt, jätteiden käsittely, ilman ja veden laadun tarkkailu ja osittainen kierrätys, lääketieteellinen välineistö, tulipaloihin ja muuhun turvallisuuteen liittyvät valvontajärjestelmät, hätälaiteisto jne. Moduuleissa oli keinotekoinen ilmasto normaalissa ilmanpaineessa.
Sylinterimäinen 3,6 × 20 m asuinmoduuli koostui kuudesta erillisestä osastosta: keittiö-ruokailutilat, olohuone, päävalvomohuone, vessa ja kaksi makuuhuonetta.
Vapaaehtoisille asetettuja edellytyksiä

Ikä: 25–50 vuotta.
Korkea koulutustaso.
Ammatilliset vaatimukset:
yleislääkäri, kokemusta ensiavusta
lääkäri-tutkija, kokemusta laboratoriotutkimuksista
biologi
insinööri – asiantuntija elossapitojärjestelmissä
insinööri – asiantuntija tietotekniikassa
insinööri – asiantuntija elektroniikassa
insinööri – mekaniikka
Kielitieto – venäjän ja englannin kielitaito ammatillisella ja puhekielen tasolla.
Aiheesta muualla

ESAn tietopaketti: Mars 500 Isolation study (pdf-tiedosto; 4,33 Mt, 40 sivua) (englanniksi)
ESAn video Mars-500 kokeesta
Mars500 video diary compilation: 520 days in 15 minutes, 15 minuutin videokooste kokeesta miehistön kuvaamana
Information at the official site IMBP in Russian (up-to-date, more extensive), and in English
Information at the official site ESA
Information on Czech scientific participation in the MARS-500 project (Arkistoitu – Internet Archive)
Aiheesta muualla > Uutisia projektista

Inside the Mars-500 'spaceship', BBC News, March 3, 2008
Russia continues flight simulation experiments for Mars-500, RIA Novosti, April 15, 2008
Volunteers flock to space experiment , BBC News, March 27, 2009
'Cosmonauts' ready for Mars test, BBC News, March 22, 2010
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mars-500
Koetilan eri moduulit.
Käännös suomeksi
Markku Heikkinen

| Markku Heikkinen> Henkilötiedot |
| --- | --- |
Syntynyt: 12. kesäkuuta 1962 (ikä 62) Kajaani, Suomi
Kansalaisuus:   Suomi
Jääkiekkoilija
Lempinimi:  Ponkke
Pelipaikka:  puolustaja
Maila:  vasen
Pituus:  180 cm
Paino:  77 kg
Pelaajaura
Pääsarjaura:  1985–1996
Seurat:  JyP HT (I-div./SML) Rögle BK (Ruotsi I) Herning IK (Tanska)
Markku Heikkinen (s. 12. kesäkuuta 1962 Kajaani) on suomalainen entinen jääkiekkopuolustaja. Hän pelasi koko SM-liigauransa ajan JyP HT:ssä pelaten yhteensä 304 runkosarjaottelua tehopistein 51+82=133 ja keräten 68 jäähyminuuttia sekä 38 playoff-ottelua tehopistein 4+7=11 ja keräten 12 jäähyminuuttia. Heikkinen toimi kauden 1991–1992 ajan joukkueen kapteenina, jolloin johdatti joukkueen SM-hopeaan, jota Heikkinen voitti myös keväällä 1989. Hän pelasi urallaan myös Ruotsin alemmissa sarjoissa sekä Tanskassa.
Heikkinen on JYPin seurahistorian runkosarjan tehokkain puolustaja tehtyään yhteensä 504 runkosarjaottelussa tehot 101+132=233.
Ura

Heikkinen aloitti uransa JyP HT:ssä, jonka miesten joukkueessa hän debytoi 17-vuotiaana I-divisioonassa kaudella 1979–1980, jolloin Heikkinen teki 24 runkosarjaottelussa tehot 3+2=5. Kaudella 1981–1982 hän oli joukkueen tehokkain puolustaja tehoilla 12+12=24, joilla Heikkinen sijoittui koko I-divisioonan puolustajien pistepörssissä toiseksi edellään vain HPK:n Juha Hietanen. Hän oli JyP HT:n tehokkain puolustaja myös kaudella 1982–1983 tehoilla 12+8=20, joilla Heikkinen sijoittui sarjan puolustajien pistepörssissä viidenneksi. Kaudella 1984–1985 hän sijoittui tehoilla 13+14=27 I-divisioonan puolustajien pistepörssissä seitsemänneksi. Heikkisen kausi JyP HT:ssä päättyi sarjanousuun SM-liigaan.
Ensimmäisellä SM-liigakaudellaan 1985–1986 Heikkinen teki 34 runkosarjaottelussa tehot 4+12=16. Kauden 1988–1989 päätteeksi hän voitti JyP HT:ssä SM-hopeaa. Kaksi seuraavaa kautta Heikkinen pelasi Ruotsin toiseksi korkeimmalla sarjatasolla maan I-divisioonan Rögle BK:ssa. Joukkue eteni molempina kausina Kvalserieniin, mutta jäi kuitenkin ilman sarjanousua Elitserieniin.
Kaudeksi 1991–1992 Heikkinen palasi JyP HT:hen, jonka kapteeniksi hän nousi. Heikkinen johdatti joukkueen kauden päätteeksi SM-hopeaan. Kaudella 1992–1993 hän jatkoi JyP HT:n varakapteenina. Heikkinen oli joukkueen eniten maaleja tehnyt puolustaja 11 osumallaan. Hän jakoi myös JyP HT:n sisäisen tehotilaston voiton Juha Riihijärven ja Harri Laurilan kanssa lukemalla +22. Kaudella 1993–1994 hän voitti joukkueen pudotuspelien sisäisen tehotilaston lukemalla +1. Viimeisellä SM-liigakaudellaan 1994–1995 Heikkinen teki liigan yhden kauden piste-ennätyksensä tehoilla 7+21=28, joilla hän oli JyP HT:n tehokkain puolustaja ja jakoi SM-liigan puolustajien pistepörssin kymmenennen sijan Ässien Karri Kiven kanssa.
Heikkinen pelasi kauden 1995–1996 vielä Tanskan pääsarjajoukkue Herning IK:ssa, jossa hän voitti kauden aikana Tanskan cupin. Heikkisen pelaajaura päättyi kevääseen 1996.
Maxwell D. Taylor

Maxwell D. Taylorin virallinen muotokuva.
Maxwell Davenport Taylor (26. elokuuta 1901 Keytesville, Missouri, Yhdysvallat – 19. huhtikuuta 1987 Washington D. C., Yhdysvallat) oli yhdysvaltalainen kenraali, joka teki huomattavan uran Yhdysvaltain asevoimissa.
Taylor valmistui West Pointin sotilasakatemiasta 1922 ja kävi sitten armeijan insinöörikoulun. Hän opetti ranskaa ja espanjaa West Pointissa ja toimi jo ennen toista maailmansotaa muun muassa sotilasasiamiehenä Pekingissä ja Tokiossa sekä erikoistehtävissä Etelä-Amerikassa. Sodassa hän sai mainetta laskuvarjojoukkojen divisioonankenraalina Ranskassa ja Italiassa.
Sodan jälkeen Taylor toimi West Pointin johtajana ja vuodesta 1949 Euroopassa olevien Yhdysvaltain joukkojen esikuntapäällikkönä, minkä jälkeen hänet nimitettiin Länsi-Berliinin sotilaskuvernööriksi. Vuonna 1953 hän sai tehtävän amerikkalaisjoukkojen komentajana Korean sodassa. Vuonna 1954 hänestä tehtiin Yhdysvaltain Itä-Aasian joukkojen ylipäällikkö ja seuraavana vuonna myös siellä olevien YK-joukkojen komentaja. Vuosina 1955–1959 Taylor oli Yhdysvaltain armeijan esikuntapäällikkö, minkä jälkeen hän siirtyi liike-elämän palvelukseen.
Presidentti John F. Kennedy kutsui Taylorin 1962 uudelleen armeijan johtotehtäviin vuosiksi 1962–1964. Sen jälkeen Taylor toimi vuoden verran suurlähettiläänä Saigonissa ja vuosina 1965–1969 presidentin neuvonantajana ja ulkomaantiedustelun johtajana.
Aiheesta muualla

Kuvia tai muita tiedostoja aiheesta Maxwell D. Taylor Wikimedia Commonsissa
Paskolampi (Suonenjoki, Viippero)

| Paskolampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°29′39″N, 27°00′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  oja Mustalampeen 
Järvinumero:  14.798.1.012
Mittaustietoja
Pinnankorkeus:  122,4 m  
Pituus:  220 m  
Leveys:  90 m  
Rantaviiva:  0,663 km  
Pinta-ala:  1,076 ha  
Suurin syvyys:  3,5 m  
Saaria:  ei saaria 
 fiPaskolampi 
Paskolampi  on Pohjois-Savossa Suonenjoella  Viipperon lähellä sijaitseva lampi.
Maantietoa

Lampi on 220 metriä pitkä, 90 metriä leveä, ja sen pinta-ala on 1,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Viipperonjoen valuma-alueeseen (14.798) se kuuluu. Lammen vedenpinnan korkeus on 122,4 metriä mpy.
Magic & Mayhem – Tales from the Early Years

| Magic & Mayhem – Tales from the Early Years Amorphis |
| --- | --- | --- |

Kokoelmalevyn tiedot
 Äänitetty : Sonic Pump-studios, Helsinki, maaliskuu 2010
 Julkaistu: 17. syyskuuta 2010
 Tuottaja(t): Amorphis
 Tyylilaji: melodinen death metal
 Kesto: 57.49
 Levy-yhtiö: Nuclear Blast
Listasijoitukset
  Suomen virallinen lista: 8.
Amorphiksen muut julkaisut
| Forging the Land of Thousand Lakes 2010 | Magic & Mayhem – Tales from the Early Years 2010 | The Beginning of Times 2011 |
Magic & Mayhem – Tales from the Early Years on metalliyhtye Amorphiksen kokoelma-albumi, joka julkaistiin 17. syyskuuta 2010 Nuclear Blastin kautta. Kokoelman kappaleet ovat uudelleenäänitettyjä ja -sovitettuja versioita yhtyeen kolmen ensimmäisen albumin kappaleista. Kitaristi Tomi Koivusaari laulaa albumilla murinavokaaleja ensimmäistä kertaa sitten vuoden 1997. Kokoelman rajoitetussa digipak-painoksessa on bonuskappaleena cover-versio The Doorsin kappaleesta "Light My Fire".
Albumi nousi Suomen virallisen listan sijalle 8.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Alkuperäinen albumi | Kesto |  |  |  |  |
| 1. | Magic and Mayhem | Traditional | Esa Holopainen | Tales from the Thousand Lakes | 5.24 |  |  |  |  |
| 2. | Vulgar Necrolatry | Jussi Ahlroth | Tomi Koivusaari | The Karelian Isthmus | 4.44 |  |  |  |  |
| 3. | Into Hiding | Traditional | Holopainen, Olli-Pekka Laine | Tales from the Thousand Lakes | 3.53 |  |  |  |  |
| 4. | Black Winter Day | Traditional | Kasper Mårtenson | Tales from the Thousand Lakes | 3.55 |  |  |  |  |
| 5. | On Rich and Poor | Traditional | Holopainen, Kim Rantala | Elegy | 5.24 |  |  |  |  |
| 6. | Exile of the Sons of Uisliu | Holopainen | Holopainen | The Karelian Isthmus | 3.56 |  |  |  |  |
| 7. | The Castaway | Traditional | Koivusaari, Holopainen, Laine, Mårtenson | Tales from the Thousand Lakes | 5.56 |  |  |  |  |
| 8. | Song of the Troubled One | Traditional | Holopainen, Laine | Elegy | 4.14 |  |  |  |  |
| 9. | Sign from the North Side | Holopainen | Holopainen, Koivusaari, Laine | The Karelian Isthmus | 5.04 |  |  |  |  |
| 10. | Drowned Maid | Traditional | Koivusaari, Holopainen, Laine | Tales from the Thousand Lakes | 4.11 |  |  |  |  |
| 11. | Against Widows | Traditional | Laine | Elegy | 4.19 |  |  |  |  |
| 12. | My Kantele | Traditional | Holopainen | Elegy | 6.49 |  |  |  |  |
|  |  |  |  |  | 57.49 |  |  |  |  |
| Bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Alkuperäinen albumi | Kesto |  |  |  |  |
| 13. | Light My Fire (Bonuskappale, The Doors -cover)  | The Doors | The Doors | Black Winter Day | 2.45 |  |  |  |  |
Kokoonpano

Niclas Etelävuori – basso
Esa Holopainen – soolokitara
Tomi Joutsen – laulu
Santeri Kallio – kosketinsoittimet
Tomi Koivusaari – rytmikitara, laulu
Jan Rechberger – rummut
Arvostelut

Angry Metal Guy:
Imperiumi.net:
Soundi:
Aiheesta muualla

Magic & Mayhem – Tales from the Early Years Discogsissa. (englanniksi)
Albumi Magic & Mayhem – Tales from the Early Years Encyclopaedia Metallum -sivustolla (englanniksi)
Martti Kaila (tekniikan tutkija)

Professori Martti M. Kaila vuonna 1980.
Martti Mikael Kaila (s. 24. helmikuuta 1933 Helsinki) on suomalainen yritysjohtaja ja professori. Hän on ollut Teknillisen korkeakoulun lujuusopin professori 1976–1986 ja teollisuustalouden professori 1986–1997.
Martti M. Kailan vanhemmat olivat filosofian tohtori Toivo Torsten Kaila ja matematiikan opettaja Anna Aili Pohjonen. Hän pääsi ylioppilaaksi Helsingin Normaalilyseon klassiselta linjalta 1952 ja valmistui diplomi-insinööriksi 1958, tekniikan lisensiaatiksi 1964 ja tekniikan tohtoriksi 1972 Teknillisestä korkeakoulusta.  Hän suoritti myös Master of Science -tutkinnon Stanfordin yliopistossa professori Wilhelm Fluggen johtamana pääaineinaan fysiikka, matematiikka ja Einsteinin tensorianalyysi 1962 ja opiskeli Leningradin valtionyliopiston matemaattisessa tiedekunnassa 1967–1968.
Kaila oli Oy Wärtsilä Ab:n palveluksessa vuodet 1958–1981 ja toimi yhtiön tutkimuskeskuksen johtajana vuodesta 1969 alkaen. Hän oli Teknillisen korkeakoulun teollisuustalouden dosenttina 1973–1975 ennen nimitystään lujuusopin professoriksi 1976. Kaila oli valtion tiedeneuvoston jäsen vuodesta 1975 ja Teknillisten tieteiden akatemian jäsen vuodesta 1971. Teknillisten tieteiden akatemian esimies hän oli vuosina 1984–1987.
Kailan veljiä olivat eduskunnan pikakirjoittaja Leo Kaila ja opetusneuvos Sakari Kaila.
Martin Nodell

| Martin Nodell |
| --- | --- |
 Martin Nodell. Michael Netzerin vuonna 2011 laatima muotokuva.
Henkilötiedot
Syntynyt: 15. marraskuuta 1915 Philadelphia, Pennsylvania, Yhdysvallat
Kuollut: 9. joulukuuta 2006 (91 vuotta) Waukesha, Wisconsin, Yhdysvallat
Martin Nodell (15. marraskuuta 1915 – 9. joulukuuta 2006) oli yhdysvaltalainen sarjakuvapiirtäjä ja mainostaiteilija. Nodell tunnetaan parhaiten supersankari Vihreän Lyhdyn luojana. Hän teki joitakin teoksia taiteilijanimellä Mark Dellon.
Martin Ndongo Ebanga

| Mitalit> Maa:   Kamerun.Miesten nyrkkeily. Olympialaiset  | Mitalit> Maa:   Kamerun.Miesten nyrkkeily. Olympialaiset  | Mitalit> Maa:   Kamerun.Miesten nyrkkeily. Olympialaiset  | Maa:   Kamerun> Miesten nyrkkeily. |
| --- | --- | --- | --- |
|  Pronssia | Los Angeles 1984 | 60 kg |  |
Martin Ndongo Ebanga (23. maaliskuuta 1966 – 6. maaliskuuta 2024) oli kamerunilainen nyrkkeilijä ja olympiamitalisti. Hän voitti pronssia Los Angelesin olympialaisissa 1984 60 kilon sarjasta. Ndongo Ebanga osallistui myös seuraaviin, vuoden 1988 olympialaisiin. Tuolloin hän kilpaili painoluokkaa ylempänä, hävisi toisen ottelunsa ja sijoittui lopulta jaetulle sijalle 17.
Mitte (Duisburg)

| Mitte |
| --- | --- |

 Kaupungin kartta, jossa Mitte korostettuna.
Kaupunki:  Duisburg
Väkiluku:  106 000
Osa-alueet:  Altstadt, Dellviertel, Duissern, Hochfeld, Kaßlerfeld, Neuenkamp, Neudorf-Nord, Neudorf-Süd, Wanheimerort
Mitte on Duisburgin osa-alue (saks. Bezirk). Se kattaa kaupungin keskustan ja siellä asuu noin 106 000 ihmistä, mikä tekee Mittestä Duisburgin suurimman osa-alueen.
Mittessä sijaitsee Duisburgin kaupungintalo CityPalais, Duisburgin kaupunginteatteri ja useita merkittäviä museoita.
Kaupunginosat

Mitte jakautuu edelleen yhdeksään kaupunginosaan (saks. Ortsteile), jotka ovat Altstadt, Dellviertel, Duissern, Hochfeld, Kaßlerfeld, Neuenkamp, Neudorf-Nord, Neudorf-Süd ja Wanheimerort.
Martin Andersen Nexø

Martin Andersen Nexø vuonna 1951.
Martin Andersen Nexø (26. kesäkuuta 1869 Kööpenhamina, Tanska – 1. kesäkuuta 1954 Dresden, Saksan demokraattinen tasavalta) oli tanskalainen kirjailija. Hän oli ensimmäinen tanskalainen, joka kirjoitti työväenluokan elämästä, ja ensimmäinen tanskalainen kommunisti, joka kirjoitti kaunokirjallisuutta. Häntä on sanottu Tanskan Maksim Gorkiksi.
Andersen syntyi köyhään suurperheeseen Kööpenhaminan laitamilla. Perhe muutti Nexøhön josta hän otti toisen sukunimen itselleen. Hän sairasti nuorena tuberkuloosin mutta parani ja työskenteli ensin sekatyömiehenä, ennen kuin opiskeli kansankorkeakoulussa ja ryhtyi lehtimieheksi. 1890-luvun puolivälissä Andersen matkusteli ja työskenteli Etelä-Euroopassa. Ensimmäinen julkaistu romaani Pelle Erobreren perustuu Andersenin lapsuuden kokemuksiin sekä kokemuksiin Italiassa. Bille August ohjasi sen pohjalta palkitun elokuvansa Pelle Valloittaja vuonna 1987.
Toisen maailmansodan aikana Tanskan poliisi pidätti kommunisteja ja Andersen pakeni Ruotsiin ja myöhemmin Neuvostoliittoon. Toisen maailmansodan jälkeen Andersen muutti Itä-Saksaan, jossa hänestä tuli kunniakansalainen.
Tunnustuksia

Kaksi Andersenin romaaneihin pohjautuvaa elokuvaa, Pelle Valloittaja (1987) ja Ditte ihmislapsi (1946), valittiin vuonna 2006 kymmenen muun tanskalaiselokuvan joukossa mukaan Tanskan kulttuurikaanoniin.
Suomennettuja teoksia

Tyhjien paikkojen matkustajat, Työ, 1922
Ditte ihmislapsi, Tammi, 1945
Muistot, Kansankulttuuri, 1946
"Kalastajan kehtolaulu", suom. Aale Tynni, teoksessa: Tuhat laulujen vuotta, WSOY 1957
Kirjallisuutta

Haugan, Jørgen: Alt er som bekendt erotik: En biografi om Martin Andersen Nexø.  København:  Gad, 1998.  ISBN 87-12-03291-3.
Houmann, Børge: Martin Andersen Nexø og hans samtid I–III.  København:  Gyldendal, 1982–1988.  ISBN 87-00-60702-9.
Ingwersen, Faith – Ingwersen, Niels: Quests for a Promised Land: The Works of Martin Andersen Nexø.  Westport:  Greenwood Press, 1984.  ISBN 0-313-24469-3.
Keel, Aldo: Martin Andersen Nexo: Der trotzige Däne. Eine Biographie.  Berlin:  Aufbau Verlag, 2004.  ISBN 3-7466-2051-1.
Yde, Henrik: Det grundtvigske i Martin Andersen Nexøs liv I–II.  Valby:  Vindrose, 1991.  ISBN 87-7456-405-6.
Mohammed Chaouch

| Henkilötiedot |
| --- | --- | --- |
Syntymäaika: 12. joulukuuta 1966 (ikä 57)
Syntymäpaikka: Aklim, Marokko
Pelipaikka: keskikenttäpelaaja
Pituus: 174 senttimetriä
Junioriseurat
1982–1986:  RS Berkane
Seurat
| Vuodet | Seura | O (M) |
| 1985–1988 1988–1990 1990–1992 1992–1993 1993–1997 1997–1999 1999–2000 |  KAC Marrakech  Saint-Étienne  FC Istres  FC Metz  OGC Nice  Stade Lavallois  APOEL FC |  36 (5) 56 (29) 25 (6) 129 (30) 73 (10) |
Maajoukkue
| 1986–1995 |  Marokko | 71 (12) |
Valmennusura
2004–2007 2008–2012:  FC Istres U-18  Al Rayyan U-19
 Seurajoukkueuran tilastot kattavat vain kansalliset sarjat.
Mohammed Chaouch (arab. محمد شاوش‎‎, s. 12. joulukuuta 1966 Aklim, Marokko) on marokkolainen valmentaja entinen jalkapalloilija. Hän vietti suurimman osan urastaan Ranskassa, jonne Chaouch siirtyi Marokosta voitettuaan Marokon cupin vuonna 1987. Hän vietti pitkään OGC Nicen riveissä, jossa Chaouch pelasi yli 100 ottelua Ranskan pääsarjassa. Chaouch edusti myös Marokkoa vuoden 1994 MM-kisoissa ja kaksissa Afrikan-mestaruuskisoissa vuosina 1988 ja 1992. Hän pelasi yhteensä 71 maaottelua Marokon paidassa ja teki muun muassa maalin Saudi-Arabiaa vastaan vuoden 1994 MM-kisoissa.
Pelaajauransa jälkeen Chaouch siirtyi valmentamaan FC Istresin alle 18-vuotiaiden joukkuetta vuosina 2004–2007. Sittemmin hän valmensi myös Al Rayyanin alle 18-vuotiaiden joukkuetta.
Mitte (kaupunginosa)

Mitten kaupunginosan sijainti Mitten hallintoalueella; pienessä kuvassa Mitten hallintoalueen sijainti Berliinissä
Unter den Lindenin seutua Berliinin tuomiokirkon kupolista kuvattuna
Mitte on yksi Berliinin kaupunginosista (saks. Ortsteil). Se sijaitsee samannimisellä hallintoalueella (Bezirk). Sananmukaisesti käännettynä "Mitte" tarkoittaa keskipistettä tai keskustaa, ja Berliinin historiallinen keskusta sijaitseekin Mitten kaupunginosan alueella. Kaupunginosaan kuuluvat muun muassa Berliinin synnyinseutu Nikolaiviertel sekä monet kaupungin tunnetuimmista nähtävyyksistä kuten Brandenburgin portti, Unter den Linden, Museosaari ja Alexanderplatz televisiotorneineen.
Mitten historia on käytännössä yhteneväinen koko Berliinin historian kanssa aina 1800-luvulle asti, jolloin kaupunki alkoi nopeasti levitä ympäröiville alueille. Mitte-niminen yksikkö syntyi vuonna 1920 hallintoalueena (Bezirk). Kylmän sodan aikana Mitte oli osa Itä-Berliiniä. Vuonna 2001 alkuperäisen Mitten alue muutettiin kaupunginosaksi (Ortsteil), joka kuuluu tuolloin laajentuneen, samannimisen hallintoalueen alaisuuteen.
Vuoden 2013 lopussa Mitten kaupunginosan asukasluku oli 85 295, josta 21,9 % ulkomaan kansalaisia. Kaupunginosan pinta-ala on 10,7 km² ja väestötiheys 7 971 asukasta / km².
Aiheesta muualla

Wikimedia Commonsissa on kuvia tai muita tiedostoja aiheesta .
Tietoja Mitten kaupunginosasta Mitten hallintoalueen sivuilla (Arkistoitu – Internet Archive) (saksaksi)
Mittelberg

| Mittelberg |
| --- | --- |
 Näkymä Mittelbergistä.
 vaakuna
 Mittelberg
 Koordinaatit: 47°19′22″N, 10°9′20″E 
Valtio:  Itävalta
Osavaltio:  Vorarlberg
Piirikunta:  Bregenz
Hallinto:  
 – Asutustyyppi:  Kunta
 – Pormestari:  Andi Haid
Pinta-ala:  
 – Kokonaispinta-ala:  96,82 km²
Korkeus:  1 200 m
Väkiluku (31.12.2005):  5 033
 – Väestötiheys:  52 as./km²
Aikavyöhyke:  UTC+1
 – Kesäaika:  UTC+2
Postinumero:  6991, 6992, 6993 (Itävalta) 87567, 87568, 87569 (Saksa)
 
 www.gde-mittelberg.at 
Infobox OKVirheellinen NIMI-arvo: 
Mittelberg on kunta Itävallassa, Vorarlbergin osavaltion Bregenzin piirikunnassa (saks. Bezirk). Asukkaita kunnassa on 5 033 (31.12.2005) ja väestötiheys on 52 as./km². Pinta-alaa Mittelbergillä on 96,82 neliökilometriä. Mittelberg on kuulunut vuodesta 1891 saakka naapurimaa Saksan tullialueeseen eli kunta on Saksan taloudellinen enklaavi. Euron käyttöönottoon saakka Saksan markka oli Mittelbergin virallinen rahayksikkö. Lisäksi kunnalla on sekä Itävallan että Saksan postinumerot.
Kunta sijaitsee Kleinwalsertalin laaksossa ja alueelle pääsee autolla ainoastaan Saksalle kuuluvan alueen läpi kulkemalla. Mittelbergin alueella sijaitsevia vuoria ovat Elfer (2 387 metriä), Bärenkopf (2 083 m), Walmendingerhorn (1 990 m), Widderstein (2 536 m) ja Zwölfer (2 224 m).
Kleinwalsertalin alueella vierailee vuodessa tuhansia vierailijoita, ja alue onkin Itävallan kolmanneksi suurin matkailukohde.
Mittelberg noin vuonna 1900.
Aiheesta muualla

Wikimedia Commonsissa on kuvia tai muita tiedostoja aiheesta .
Kunnan kotisivut (saksaksi)
Kleinwalsertalin kotisivut (saksaksi)
Martin Mystery

| Martin Mystery |
| --- | --- |
Tyyli:  action
Kestoaika:  22 min
Luoja(t):  Vincent Chalvon-Demersay David Michel
Pääosissa:  Claire Guyot Fily Keita Céline Mauge Jean-Claude Donda
Alkuperämaa:   Ranska
Alkuperäiskieli:  ranska
Verkko:   M6  Jetix  Yle TV2    Rai Due     Jetix
Esitetty:  2003 – 2006
Jaksoja:  66
Aiheesta muualla
IMDb 
Martin Mystery on ranskalais-italialais-kanadalaisena yhteistuotantona tehty animaatiosarja, joka perustuu italialaisen Alfredo Castellin sarjakuvaan Martin Mystère. Sarjaa tehtiin vuosina 2003–2006.
Mario & Sonic at the Sochi 2014 Olympic Winter Games

| Mario & Sonic at the Sochi 2014 Olympic Winter Games |
| --- | --- |

Kehittäjä:  Sega Sports Japan
Julkaisija:  Nintendo
Jakelija:  Nintendo eShop
Taiteilija:  Hiroshi Kanazawa
Säveltäjä:  Tadashi Kinukawa Hideaki Kobayashi Naofumi Hataya Chihiro Aoki Yutaka Minobe Ken Inaoka Jun Senoue Mitsuharu Fukuyama Yuri Fukuda
Pelisarja:  Mario & Sonic
Julkaistu:  EU 8. marraskuuta 2013 AU 9. marraskuuta 2013 NA 15. marraskuuta 2013 JP 5. joulukuuta 2013
Lajityyppi:  Urheilu
Pelimuoto:  Yksinpeli, moninpeli
Ikäluokitus:  ESRB: E PEGI: 3+
Alusta:  Wii U
Jakelumuoto:  Wii U Optical Disc, Nintendo eShop
Lisää peliartikkeleitaVideopelien teemasivulla
Infobox OK   : 
Mario & Sonic at the Sochi 2014 Olympic Winter Games on crossover urheilu/party videopeli Wii U:lle. Se paljastettiin 17. toukokuuta 2013 Mario & Sonic-sarjan neljäntenä osana ja se on Sotšissa pidettyjen vuoden 2014 talviolympialaisten virallinen videopeli. Se julkaistiin Euroopassa 8. marraskuuta, Australiassa 9. marraskuuta, Pohjois-Amerikassa 15. marraskuuta, ja Japanissa 5. joulukuuta 2013. Se on sarjan ensimmäinen peli, joka mahdollistaa online moninpelimoodin ja ensimmäinen, jonka julkaisi maailmanlaajuisesti Nintendo, kun aiemmat pelit oli julkaissut Sega Japanin ulkopuolella. Toisin kuin sarjan aiemmat osat, peli on tehty ainoastaan kotikonsolille ja siitä ei ole saatavilla käsikonsoliversiota.